ועדת העבודה, הרווחה והבריאות, כנסת 17, פרוטוקול מספר 82, 2006-10-24 14:00

משה שרוני: אני פותח את הישיבה בנושא תקנות הביטוח הלאומי (קביעת הכנסה בביטוח זקנה ושארים.

משה שרוני: נציג משרד האוצר ישנו?

קריאות: לא.

שלומי מור: אני מהמוסד לביטוח לאומי.

שלומי מור: מדובר כאן בתיקון תקנות הביטוח הלאומי (קביעת הכנסה בביטוח זקנה לשארים), תיקון אשר בא להיטיב עם אוכלוסיית הזכאים לקצבת זקנה.

שלומי מור: מדובר בייתר פירוט באוכלוסיית הזכאים לקצבת זקנה בין הגילאים 66 ו-4 חודשים ל-70 - -

משה שרוני: עצמאיים?

שלומי מור: לא רק עצמאיים אלא כל מי שהגיע לגיל 66 ו-4 חודשים עד גיל 70, זכאותו לקצבת זקנה מותנית במבחן הכנסות.

שלומי מור: מגיל 70 ואילך אין יותר מבחן הכנסות וכל אחד זכאי לקצבת זקנה.

שלומי מור: בגיל הזה, 66 ו-4 חודשים עד 70 יש מבחן הכנסות.

שלומי מור: התיקון הזה נוגע להכנסות - -

משה שרוני: מתי נקבע החוק הזה?

שלומי מור: עד לפני כשנה או שנתיים מדובר היה בגילאים 65 עד 70, אלא שבתיקון החוק - -

גיל שבתאי: השאלה היא לעניין מבחן ההכנסה.

שלומי מור: לעניין נשים, דרך אגב, הגיל המותנה הוא 60 עד 65 וזה משתנה מדי תקופה.

שלומי מור: התקנות עוסקות במבחן ההכנסות.

שלומי מור: עד ליום זה, קשיש לצורך מבחן הכנסותיו יכול היה להשתכר מעבודתו כ-4000 שקלים, אני לא מדייק אבל בערך, וסכום נוסף של כ-8000 שקלים הכנסות שאינן מעבודה, ובכל זאת יהיה זכאי לקצבת זקנה מלאה.

שלומי מור: בא התיקון - -

גיל שבתאי: מה הפער?

שלומי מור: אם הוא ירוויח 8000 מהכנסה שאיננה מעבודה פלוס 4000 מהכנסה שהיא עבודה, זאת אומרת 12000 שקלים, עדין זכאותו לקצבה לא תפגע.

שלומי מור: רק מעבר לזה זכאותו תתחיל להיפגע.

משה שרוני: זה סכום די רציני.

שלומי מור: נכון, ועל אף שזה סכום רציני, אנחנו מבקשים להקל ואומרים היום שאם לצורך הכנסותיו שאינן מעבודה הוציא אותו אדם סכומים בקשר ישיר עם הכנסתו, סכומים אלה לא יובאו בחשבון.

שלומי מור: דוגמה פשוטה: אדם שמשכיר נכס ומקבל הכנסה מסוימת מדי שנה אלא שעל אותו נכס יש לו הוצאות כי דוד המים התפוצץ והוא צריך לשלם כל מיני הוצאות ואגרות עירוניות אחרות -

משה שרוני: אחזקת הבית.

משה שרוני: ..

שלומי מור: תודה אדוני, סכום זה כיום לא מובא בחשבון.

שלומי מור: זאת אומרת, אנחנו לא מסתכלים על ההכנסה נטו אלא על ההכנסה ברוטו.

שלומי מור: היום, אנחנו נסתכל על ההכנסה נטו, וזה טיבו של התיקון כאשר מקורו הוא למעשה הרציונאל המעוגן בחוק הביטוח הלאומי ששם לצורך בחינת הכנסותיו של אדם לא מביאים את הכנסותיו ברוטו אלא לאחר שנוכו ההוצאות הקשורות במישרין בהשגת ההכנסה.

שלומי מור: תיקון נוסף שאנחנו מביאים כאן, אדוני, הוא תיקון שהיה צריך להיעשות מזמן והוא ביטול או בקשה למחיקה של סעף 1א5 לאותן התקנות, שמדבר על כך שלא יראו כהכנסה הענקות לפי סעיף 41 לחוק החיילים המשוחררים (החזרה לעבודה).

שלומי מור: מדובר באיזו שהיא קצבה שמזמן בטלה, כך שהיא איננה רלבנטית עוד ולמען הסדר הטוב אנחנו מבקשים לבטל גם את הסעיף הזה.

וילמה מאור: זה חסר משמעות.

שלומי מור: נכון.

שלומי מור: אוסיף עוד, שמכיוון ואיננו יודעים את העלות של התיקון הזה, הוא מובא היום בפני אדוני כהוראת שעה לשנתיים, שלאחריה ייבחן העניין.

משה שרוני: מישהו רוצה להוסיף עוד משהו?

גיל שבתאי: היוזמה לחקיקה הזאת היא של הביטוח הלאומי?

שלומי מור: לא, היוזמה היא של חברתי גברת אורנה צח.

אורנה צח: אני יו"ר ועדת הקשר של לשכת רואי החשבון עם המוסד לביטוח לאומי.

אורנה צח: אני פניתי לפני מספר שנים למחלקת תחום זקנה עם תיק מסוים של גברת, שההכנסה שלה בשכר דירה המקורי שיש בחוזה היה כ-300000 שקל ומשהו בשנה.

אורנה צח: אבל מזה היא היתה צריכה לתת חצי לשותפה שלה ועוד רבע היו הוצאות.

אורנה צח: טענתי שמגיעה לה קצבה.

אורנה צח: ביטוח לאומי אמר שהם לא יכולים לתת את הקצבה כיוון שהם צריכים להשתמש בברוטו בשכר הדירה ואמרתי להם: זה לא יכול להיות.

אורנה צח: תמיד חייבו את דמי הביטוח לפי הסכום אחרי ההוצאות.

אורנה צח: איך זה יכול להיות שעכשיו שוללים ממנה קצבת זקנה?

אורנה צח: אמרו: את צודקת, אבל יש איזו שהיא אי התאמה בין התקנות של זקנה לבין החוק של הגביה של התשלום.

אורנה צח: הם התארגנו ובאו לקראתי ולקראת הצדק, ועשו את התיקון בצורה כזאת שעכשיו לא יבקשו את ההסכם לשכר דירה אלא יסתפקו בהכנסות לניכוי ההוצאות, שמחויב במס הכנסה.

משה שרוני: אנחנו באמת מודים לך וכן ירבו אנשים כאלה כדי להביא לטובת האנשים האחרים.

אורנה צח: אני חייבת לומר שצריך שיתוף פעולה.

משה שרוני: בטוח.

משה שרוני: אם לא היה שיתוף פעולה, לא היינו כאן.

משה שרוני: אנחנו מאשרים את ההצעה.

משה שרוני: תודה רבה.

משה שרוני: הישיבה נעולה.